Javier Elzo

Francisco Javier Elzo ImazAbizenak Elzo Imaz idaztea, euskal herritar horren aukera pertsonala da. Izan ere, Euskaltzaindiak, euskara baturako, Eltzo Imatz onartu du bi deitura horien grafiatzat. Ikus Euskal Onomastikaren Datutegia. (Beasain, Gipuzkoa, 1942ko otsailaren 3a) euskal herritar soziologoa eta unibertsitateko irakaslea da, Deustuko Unibertsitateko Soziologiako katedraduna, eta Eusko Ikaskuntzako nahiz Euskalerriaren Adiskideen Elkarteko kide. Lovainako Unibertsitatean (Flandes) Soziologia, Teologia eta Zientzia Moral eta Erlijiosoak ikasi zituen. Makina bat azterlan egin du, batez ere gazteen gainean (gazteen jokabidea eta balioak, familiako soziologia, eskola jazarpena, drogen menpekotasuna, gazteen indarkeria). Euskaldun zahar berritua, Ramon Etxezarreta izan zuen sasoi batean euskara irakasle.Idurre Eskisabel: «Gizartean miaka», Pareak Bai elkarrizketa saila, Berria egunkaria. ETAren eta haren ingurukoen mehatxupean bizi izan da hainbat urtez.

 Erreferentziak 

 Kanpo estekak 

 Aritz Galarraga: «Indibidualismo hedonistak bizi gaitu», Javier Elzori eginiko elkarrizketa, Argia, 2224. zenbakia, 2010-03-28.
  Laura Zabala (2010-05-08): Javier Elzo soziologoari eginiko elkarrizketa, Vimeo webgunea.

Kategoria:Euskal Herriko soziologoak
Kategoria:Deustuko Unibertsitateko irakasleak
Kategoria:Euskalerriaren Adiskideen Elkarteko kideak
Kategoria:Eusko Ikaskuntzako kideak
Kategoria:Beasaindarrak